Document ID: 31994R1490

Title and Content:
ΚΑΝΟΝΙΣΜΟΣ (ΕΚ) αριθ. 1490/94 ΤΗΣ ΕΠΙΤΡΟΠΗΣ της 28ης Ιουνίου 1994 για προσαρμογή των κωδικών της συνδυασμένης ονοματολογίας ορισμένων προϊόντων που περιλαμβάνονται στον κανονισμό (ΕΟΚ) αριθ. 426/86 του Συμβουλίου περί κοινής οργανώσεως της αγοράς στον τομέα των μεταποιημένων προϊόντων με βάση τα οπωροκηπευτικά Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΟΚ) αριθ. 234/79 του Συμβουλίου της 5ης Φεβρουαρίου 1979 σχετικά με τη διαδικασία προσαρμογής της ονοματολογίας του κοινού δασμολογίου που χρησιμοποιείται για τα γεωργικά προϊόντα (1), όπως τροποποιήθηκε από τον κανονισμό (ΕΟΚ) αριθ. 3209/89 (2), και ιδίως το άρθρο 2 παράγραφος 1, Εκτιμώντας: ότι ο κανονισμός (ΕΟΚ) αριθ. 2505/92 της Επιτροπής της 14ης Ιουλίου 1992 για την τροποποίηση των παραρτημάτων Ι και ΙΙ του κανονισμού (ΕΟΚ) αριθ. 2658/87 του Συμβουλίου, για τη δασμολογική και στατιστική ονοματολογία και το κοινό δασμολόγιο (3), περιλαμβάνει τη συνδυασμένη ονοματολογία που ισχύει από 1ης Ιανουαρίου 1993- ότι, από 1ης Ιανουαρίου 1993, ορισμένα προϊόντα που αναγράφονται στο άρθρο 1 του κανονισμού (ΕΟΚ) αριθ. 426/86 του Συμβουλίου (4), όπως τροποποιήθηκε τελευταία από τον κανονισμό (ΕΚ) αριθ. 549/94 (5), περιγράφονται με ειδικούς κωδικούς- ότι, συνεπώς, πρέπει να αναγραφούν οι κωδικοί αυτοί στο άρθρο αυτό- ότι πρέπει ο παρών κανονισμός να εφαρμοστεί από την ημερομηνία ενάρξεως ισχύος του κανονισμού (ΕΟΚ) αριθ. 2505/92- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Μεταποιημένων Προϊόντων με βάση τα Οπωροκηπευτικά, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το άρθρο 1 παράγραφος 1 του κανονισμού (ΕΟΚ) αριθ. 426/86 τροποποιείται ως εξής: Στην κλάση ex 2001, η περίπτωση: "- Τα αμπελόφυλλα, τους βλαστούς λυκίσκου, τις καρδιές φοινίκων και τα άλλα βρώσιμα μέρη φυτών και ελιών που υπάγονται στη διάκριση 2001 90 65", αντικαθίσταται από το ακόλουθο κείμενο: "- Τις καρδιές φοινίκων που υπάγονται στη διάκριση 2001 90 60, - Τις ελιές που υπάγονται στη διάκριση 2001 90 65, - Τα αμπελόφυλλα, τους βλαστούς λυκίσκου και τα άλλα βρώσιμα μέρη φυτών που υπάγονται στη διάκριση 2001 90 95". Άρθρο 2 Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Εφαρμόζεται από την 1η Ιανουαρίου 1993. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 28 Ιουνίου 1994.

Classification Labels:
1474
1469
1466
574

Label Descriptions:
{"1474": "Κοινή Αγροτική Πολιτική Ευρωπαϊκής Ένωσης (ΟΠ.Ε.Κ.Ε.Π.Ε.)", "1469": "Υπουργείο Γεωργίας", "1466": "Γεωργική νομοθεσία", "574": "ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ"}

EuroVoc IDs (Original): 2477
2736
2443

EuroVoc IDs (Expanded): 2477
2736
2443

Dataset Source: meu

Split: train